
Anya-gyermek kapcsolat: Kötődés

Az anya-gyermek kapcsolat, kötődés a csecsemő és kisgyermekkor egyik legfontosabb történése, amely meghatározó a későbbi társas kapcsolatok és az egészséges személyiségfejlődés szempontjából. Ugyanis a szociális kompetencia kiindulópontját a családtagokkal átélt élmények adják, és ebben sorsdöntő szerepe van az anya-gyermek kapcsolat minőségének. Ez a kapcsolat kihat az egész életünkre, a további társas kapcsolatainkra. Ennek a fontos és meghatározó történések miatt válhatott ez a téma a pszichológiai kutatások egyik legkutatottabb területévé és minden korban és időban aktuális témává.
Úgy gondolom meg kell értenünk hogyan alakul ki és milyen tényezők befolyásolják, mire kell odafigyelnünk és vigyáznunk az anya – gyermek kapcsolat és kötődés terén.
Tudományos munkámmal célom, hogy az anya-gyermek diádok kapcsolatát megismerjem valamint, hogy, a testi kontaktus fontosságát és szerepét felmérjem a diádok kapcsolatában. Valamint vizsgálom az anya viselkedésének, hangulatának hatását a gyermekre illetve az anya és a gyermek érzelmi megnyilvánulásait az elváláskor illetve újraegyesüléskor.
Közvetett céljaim, hogy a későbbiekben a bölcsődében végzett munkám során segítsem az édesanyát és a gyermekét az elválásban a bölcsődébe érkezéskor, valamint az újra egymásra találást a bölcsődei nap végén és ezáltal hozzájárulni ahhoz, hogy a kapcsolatuk ne sérüljön valamint, hogy a kapcsolatuk harmonikusabbá váljon.
Úgy gondolom csak akkor tudok empatikusan hozzáállni ezen fontos helyzetekhez illetve megérteni az anya és a gyermek viselkedését és reakcióit, ha kellő képen elmélyülök az adott témában.
Vizsgálatom során 17 gyermeket figyeltem meg bölcsődei körülmények között, a beszoktatási időszak után. Vegyes korosztály alkotta a mintát. 20 hónapos kortól 3,5 éves korig. Struktúrálatlan videofelvételek készítése és elemzése a bölcsődébe érkezéskor, átadáskor illetve a távozáskor. Egy gyermekről tehát két felvétel készült, mindkét szituációban 1-1. A videók elemzéséhez 10+1 szempontból álló megfigyelési szempontsort alakítottam ki, melyet mindkét videó elemzésekor alkalmaztam.
A kutatás eredményei alapján megállapítható, hogy az elváláskor és a távozáskor fontos a testi kontaktus és ez megkönnyíti az elválást valamint az újraegyesülésben is nagy szerepe van illetve az anya hanglata hatással van a gyermekre.



